భావురావు కృష్ణజీ గైక్వాడ్

భావురావు కృష్ణజీ గైక్వాడ్   (15 అక్టోబర్ 1902 – 29 డిసెంబర్ 1971) మహారాష్ట్రకు చెందిన రాజకీయ నాయకుడు, సామాజిక కార్యకర్త. ఈయన్నే దాదాసాహెబ్ గైక్వాడ్ అని కూడా పిలుస్తారు. రిపబ్లికన్ పార్టీ ఆఫ్ ఇండియా వ్యవస్థాపక సభ్యుడైన ఈయన, లోక్‌సభ (1957 - 1962), రాజ్యసభ (1962 - 1968) రెండింటిలోనూ సభ్యుడిగా పనిచేశారు. మానవ హక్కుల నాయకుడు బి.ఆర్. అంబేద్కర్ కు ఈయన సన్నిహిత సహచరుడు, అనుచరుడు. మహారాష్ట్ర ప్రజలు ఈయనను కర్మవీర్ (కార్యశూరుడు) అనే బిరుదుతో గౌరవించగా, సమాజానికి చేసిన సేవలకు గుర్తింపుగా భారత ప్రభుత్వం 1968లో పద్మశ్రీ పురస్కారాన్ని అందజేసింది. == జీవితం ==
గైక్వాడ్ 15 అక్టోబర్ 1902న మహారాష్ట్ర, నాశిక్ జిల్లా, దిండోరి తాలూకాలోని అంబే గ్రామంలో ఒక మహార్ కుటుంబంలో జన్మించారు.

 మత మార్పిడి 
గైక్వాడ్ 14 అక్టోబర్ 1956న నాగ్‌పూర్ లోని దీక్షాభూమిలో బాబాసాహెబ్ అంబేద్కర్ సమక్షంలో బౌద్ధమతం స్వీకరించారు. ఆ తర్వాత 7 డిసెంబర్ 1956న ముంబై లోని చైత్యభూమిలో వేలాది మందికి బుద్ధ ధమ్మ దీక్షను అందించారు.

 గుర్తింపు 
సామాజికంగా, ఆర్థికంగా వెనుకబడిన వారికి సహాయం చేయడానికి మహారాష్ట్ర ప్రభుత్వం ఈయన పేరు మీద 'కర్మవీర్ దాదాసాహెబ్ గైక్వాడ్ సబలీకరణ్ & స్వాభిమాన్ యోజన'ను అమలు చేస్తోంది.

భారత ప్రభుత్వం ఈయన గౌరవార్థం 2002లో ఒక స్మారక తపాలా బిళ్ళను విడుదల చేసింది.

 మూలాలు 

 బయటి లింకులు 

 *

వర్గం:పద్మశ్రీ పురస్కారం పొందిన మహారాష్ట్ర వ్యక్తులు